AWC พุ่ง 3% นิวไฮรอบกว่า 2 ปี โบรกชูหุ้นท็อปพิก “โรงแรม” เคาะเป้า 6.45 บ.
AWC พุ่ง 3% ราคาแตะ 5.95 บ. นิวไฮรอบกว่า 2 ปี โบรกชูหุ้นท็อปพิกกลุ่ม “โรงแรม” เคาะเป้า 6.45 บ. คาดรับผลดีเปิดบริการ “ศูนย์ฯ สิริกิติ์” แล้ว 50% ก่อนเปิดให้บริการพื้นที่รีเทลครบ 100% ในปี 66 หนุนธุรกิจจัดอีเวนท์ขยายตัว คาดกำไรปกติช่วงปี 67 แตะ 3.5 พันลบ.  
AWC พุ่ง 3% นิวไฮรอบกว่า 2 ปี โบรกชูหุ้นท็อปพิกกลุ่ม “โรงแรม” เคาะเป้า 6.45 บ. คาดรับผลดีเปิดบริการ “ศูนย์ฯ สิริกิติ์” แล้ว 50%
12 ก.ย. 2565

ผู้สื่อข่าวรายงานว่า วันนี้ (12 ก.ย.65) ราคาหุ้นบริษัท แอสเสท เวิรด์ คอร์ป จำกัด (มหาชน) หรือ AWC ล่าสุด ณ เวลา 16:11 น. อยู่ที่ระดับ 5.95 บาท บวก 0.30 บาท หรือ 5.31% สูงสุดที่ระดับ 6 บาท ต่ำสุดที่ระดับ 5.70 บาท ด้วยมูลค่าซื้อขาย 305.78 ล้านบาท ทั้งนี้ราคาหุ้น AWC ปรับตัวขึ้นสูงสุดในรอบ 2 ปี 7 เดือน นับตั้งแต่ราคาหุ้นอยู่ที่ระดับ 6 บาท เมื่อวันที่ 24 ม.ค.63

โดยบล.กสิกรไทย ระบุในบทวิเคราะห์ หุ้นแนะนำบ่ายวันนี้ คือ AWC ประเมินราคาพื้นฐาน 6.45 บาท โดย AWC เป็นหุ้นเด่นในกลุ่มโรงแรมของบล.กสิกรไทย เนื่องจากยังคาดว่ารายได้จากห้องที่ขายได้/จำนวนห้องที่ขายได้ (ADR) ปี 2566 จะสูงกว่าระดับก่อนเกิดโรคระบาดในปี 2562 อีก 2% จากการฟื้นตัวของ ADR ในปี 2565 ในขณะเดียวกันคาดว่าบริษัทฯ จะมีรายได้เพิ่มขึ้นอย่างมากจากจากธุรกิจค้าปลีกและพาณิชย์ในปี 2566 หลังเสร็จสิ้นการปรับปรุงอสังหาฯ หลายแห่ง
รวมทั้ง AWC มีความได้เปรียบในการแข่งขันเมื่อเทียบกับโรงแรมในประเทศอื่นๆ จากสถานะทางการเงินที่แข็งแกร่ง ซึ่งทำให้บริษัทฯ สามารถดำเนินแผนการขยายธุรกิจต่อไปได้ในช่วงการระบาดของโควิด-19 จึงคาดว่ากำไรปกติปี 2567 จะอยู่ที่ 3.5 พันล้านบาท เพิ่มขึ้นจาก 649 ล้านบาทในปี 2562 AWC ประกาศหนี้สินที่มีภาระดอกเบี้ย (IBD ต่อส่วนของผู้ถือหุ้นไตรมาส 2/2565 ที่ 0.6 เท่า ซึ่งเป็นอัตราส่วนที่ต่ำที่สุดในกลุ่มโรงแรมของบล.กสิกรไทย อย่างเป็นทางการ รองรับงาน MICE และอีเวนต์ได้ 100% แต่ในส่วนพื้นที่รี่เทล จะเปิดให้บริการ และวันนี้ศูนย์ฯ สิริกิติ์เปิดได้บางส่วน 50% เมื่อถึงงานเอเปค 2022 เดือน พ.ย. เพิ่มเป็น 70-80% และในปี 66 จะเปิดให้บริการพื้นที่รีเทลครบ 100% มองว่าจะเป็นปัจจัยหนุนโรงแรมที่เน้นธุรกิจอุตสาหกรรมสร้างสรรค์งานอีเวนท์ หรือ  MICE อย่าง AWC